নিজের ভক্তকেই কুৎসিত বলে দিলেন রোনাল্ডো!

ওয়েব ডেস্ক: নিজের ‘লুক-অ্যালাইক’ ভক্তকে কুৎসিত বললেন ক্রিশ্চিয়ানো রোনাল্ডো (Cristiano Ronaldo)! আল নাসেরের (Al Nassr) হয়ে সৌদি প্রো লিগের (Saudi Pro League) ম্যাচের ঠিক আগে এই কাণ্ড করলেন তিনি। না, বিষয়টা একেবারেই সিরিয়াস নয়, মজা করেই ভক্তকে এসব বলেছেন সি আর সেভেন (CR7)।

৭ মার্চ সৌদি প্রো লিগে আল শবাবের (Al Shabab) বিরুদ্ধে ম্যাচ ছিল আল নাসেরের। খেলা শুরুর আগে দলের কয়েকজন সতীর্থের সঙ্গে ওয়ার্ম আপ করছিলেন রোনাল্ডো। সাইডলাইনের কাছেই দাঁড়িয়েছিলেন অনেকটা রোনাল্ডোর মতো দেখতে এক তুর্কি তরুণ। তাঁর নাম গোকদেন আকদোগান (Gokden Akdogan) , তিনি একজন সোশ্যাল মিডিয়া পারসোনালিটি।

আরও পড়ুন: মোহনবাগানের হাতে লিগ-শিল্ড উঠবে আজ

রোনাল্ডোর মতো চুলের ছাঁট, লাল রংয়ের পর্তুগালের জাতীয় দলের জার্সি, তাতে রোনাল্ডোর সাত নম্বর লেখা। দূর থেকে দেখলে অনেকটা রোনাল্ডোই মনে হবে। তাঁকে দেখে পর্তুগিজ মহাতারকা বলে ওঠেন, “ভাই, তুমি আমার মতো দেখতে নও, তুমি আমার মতো দেখতে নও, তুমি কুৎসিত দেখতে।” একথা বিন্দুমাত্র গায়ে মাখেননি আকদোগান। তিনি রোনাল্ডোকে উদ্দেশ করে বলেন, “তুমি সেরা, তুমি সেরা ভাই, তুমি সেরা।”

ম্যাচ শুরুর আগের এই ঘটনার একটি ছোট্ট ভিডিও শেয়ার করেছেন খালিদ আলোয়ান নামে সৌদির এক ক্রীড়া সাংবাদিক তা ইতিমধ্যেই ভাইরাল। প্রসঙ্গত, ওই ম্যাচে জয় পায়নি রোনাল্ডোর আল নাসের। প্রথমে পিছিয়ে পড়ে তারা, প্রথমার্ধের শেষে সমতা ফেরে। এরপর রোনাল্ডোই গোল করে দলকে এগিয়ে দেন, কিন্তু ১০ জনে হয়ে যাওয়া আল শবাব শেষ পর্যন্ত ২-২ ড্র করে দেয়।